The St James of Knysna | LekkeSlaap
Vanaf R3 080 per nag (vir 2 persone)
The St James of Knysna is in die hartjie van die Tuinroete teen Knysna se strandmeer geleë. Dié hotel word deur die eienaar bestuur en is versteek in pragtige tuine op 'n groot landgoed. Die luukse suites en kamers bied die mooiste uitsigte oor die wonderskone strandmeer met die Knysna Koppe in die verte.
Kies akkommodasie in die herehuis of die binnehof wat bestaan uit kamers wat gerieflik gemeubileer en versier is. Elke eenheid het 'n en suite-badkamer met bad en aparte stort, satelliet-TV, direkte-skakeltelefoon, kroegie, kluis, koffie- en teemaakgeriewe, haardroërs en badjaponne. Die uitnemende George Rex Suite het 'n luukse dubbelbad en sauna. Suites in The Courtyard is aan die kant van die strandmeer geleë en het 'n lieflike uitsig oor die strandmeer.
Ontspanningsaktiwiteite sluit in hengel, bootvaart, skemerkelkies en waterski vanaf ons privaat kaai, kanovaart en swem. Gholfentoesiaste het toegang tot verskeie uitstekende 18-put gholfbane. Knysna het die manjifieke, wêreldklas Pezula Gholfbaan, Simola Gholfbaan en die baie lieflike Knysna Gholfbaan.
Die St James of Knysna het 2 swembaddens, 'n Péntanque-pit en 'n wonderlike tuin waarin gaste kan ontspan en bied elegante à la carte-etes met 'n goed toegeruste wynkelder. Gaste geniet eksklusiwiteit, individuele aandag en toegewyde persoonlike diens.